Document ID: 32005R1994

KOMMISSIONENS FORORDNING (EF) Nr. 1994/2005
af 7. december 2005
om de basisprodukter, for hvilke der ikke forudbetales eksportrestitutioner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 18, første afsnit, og til de tilsvarende bestemmelser i de øvrige forordninger om de fælles markedsordninger for landbrugsprodukter,
under henvisning til Rådets forordning (EØF) nr. 565/80 af 4. marts 1980 om forudbetaling af eksportrestitutioner for landbrugsprodukter (2), og
ud fra følgende betragtninger:
(1)
Kommissionens forordning (EØF) nr. 1618/81 af 17. juni 1981 om de basisprodukter, for hvilke der ikke forudbetales eksportrestitutioner (3), er blevet ændret væsentligt ved flere lejligheder (4). Forordningen bør af klarheds- og rationaliseringshensyn kodificeres.
(2)
Artikel 4, stk. 2, i forordning (EØF) nr. 565/80 gælder for forarbejdede produkter og varer af basisprodukter under forudsætning af, at der ikke er forbud mod aktiv forædling af tilsvarende produkter. Den fortegnelse, der omhandles i artikel 8 i forordning (EØF) nr. 565/80, hvori disse produkter skal anføres, bør udarbejdes. Der er forbud mod aktiv forædling af visse produkter, som kan sammenlignes med basisprodukter.
(3)
De i denne forordning fastsatte foranstaltninger er i overensstemmelse med udtalelse fra alle berørte forvaltningskomitéer -
UDSTEDT FØLGENDE FORORDNING:
Artikel 1
De basisprodukter, som ikke er omfattet af den i artikel 4 i forordning (EØF) nr. 565/80 omhandlede ordning, er anført i bilag I til denne forordning.
Disse basisprodukter er dog kun udelukket fra ordningen, når de skal anvendes til forarbejdning af produkter anført i:
a)
bilag I til forordning (EF) nr. 1784/2003, bortset fra de produkter henhørende under KN-kode 2309, som er nævnt deri
b)
artikel 1, stk. 1, litra c), i Rådets forordning (EF) nr. 1785/2003 (5).
Artikel 2
Forordning (EØF) nr. 1618/81 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. december 2005.

Labels: 3
4
6